న్యూజిలాండ్‌ 142/8 (20 ఓవర్లు)
ఆస్ట్రేలియా 134/9 (20 ఓవర్లు)
నిలదొక్కుకున్న ఆస్ట్రేలియా టాపార్డర్‌
మెక్‌ క్లెనాగన్‌కు మూడు వికెట్లు
ధర్మశాల : వరల్డ్‌ టి20 ప్రపంచ కప్‌లో భాగంగా ధర్మశాలలో జరిగిన మ్యాచ్‌లో న్యూజిలాండ్‌పై ఆస్ట్రేలియా విజయం సాధించింది.టాస్‌ గెలిచి బ్యాటింగ్‌ ఎంచుకున్న న్యూజిలాండ్‌ నిర్ణీత 20 ఓవర్లలో 8 వికెట్ల నష్టానికి 142 పరుగులు చేసింది. కాగా అనంతరం బ్యాటింగ్‌కు దిగిన ఆస్ట్రేలియా 20 ఓవర్లలో 9 వికెట్లకు 134 పరుగులు చేసింది. దీంతో న్యూజిలాండ్‌ 8 పరుగులతో ఆస్ట్రేలియాపై విజయం సాధించింది.న్యూజిలాండ్‌ ఓపెనర్‌ గుప్తిల్‌ 39 పరుగులు,విలియమ్సన్‌ 24 పరుగులు చేసి న్యూజిలాండ్‌ స్కోర్‌ బోర్డులో వేగం పెంచారు.వీరు 61 పరుగుల భాగస్వామ్యంతో శుభారంబాన్నిచ్చారు.అనంతరం వీరిద్దరూ వెనువెంటనే ఔట్‌ కావడంతో ఒక్కసారిగా రన్‌రేట్‌ తగ్గిపోయింది.ఆ తరువాత వచ్చిన వారిలో ఇలియట్‌ 27 పరుగులు  మినహా ఎవరూ సరిగా ఆడలేకపోయారు.దీంతో న్యూజిలాండ్‌ 20 ఓవర్లలలో 142 పరుగులు చేసింది. కాగా ఆస్ట్రేలియాకు చెందిన మాక్స్‌వెల్‌,పాల్కనర్‌ ఒక్కొక్కరు రెండు వికెట్లు తీసుకోగా,వాట్సన్‌,మార్ష్‌లకు ఒక్కొ వికెట్‌ లభించింది.కాగా న్యూజిలాండ్‌ నిర్ధేశిత టార్గెట్‌ను చేధించడంతో ఆస్ట్రేలియా బ్యాట్స్‌మెన్‌ తడబడ్డారు. ఆసీస్‌ టాప్‌ ఆర్డర్‌లో ఓపెనర్‌ ఖ్వాజా 38 పరుగులు చేసి పర్వాలేదనిపించాడు. అతని తరువాత వచ్చిన స్మిత్‌ 6 పరుగులు, వార్నర్‌ 6 పరుగులతో నిరాశపరిచారు.కీలక సమయంలో దాటిగా ఆడేందుకు ప్రయత్నించి మ్యాక్స్‌వెల్‌ 22 పరుగులు,మార్ష్‌ 24 పరుగులు చేసి ఔటయ్యారు.దీంతో ఆస్ట్రేలియా కష్టాల్లోకి వెళ్లిపోయింది. చివరలో వెంట వెంటనే వికెట్లు కోల్పోవడంతో 20 ఓవర్లలలో 9 వికెట్లకు గాను 134 పరుగులు చేసింది. న్యూజిలాండ్‌ బౌలర్లు మెక్‌ క్లెనగాన్‌కు 3 వికెట్లు దక్కాయి.అండర్సన్‌,సాంట్నర్‌లకు ఒక్కొక్కరికి రెండు వికెట్లు లభించాయి.